Ifyakupyungisha Bwino Indalama | Icisoolo icisangaleleIfyakupyungisha Bwino Indalama“Ifilandakano fyonse filekalikwa ku kufunda”—Ifisimpi 20:18Fwense tulafwaya indalama pakweba ati tushitemo ifi tulukupengela mu fisoolo fyesu. (Ifisimpi 30:8) Tanje cine, ‘indalama shilalama.’ (Uwakutulisha 7:12) Cipale cingamukatasheni ukwambaala na bamukakwenu pa fya ndalama, pano tekweshapo ukuleka indalama ukuleta ifya kukatasha mu cupo cenu. (AbaEfesa 4:32) Abopene balyelelwe ukucetekelana ne kupyungila pamo pali fyefyo indalama shelelwe ukupyungishiwa.1 ANSHIKENI BWINOIFI BAIBOLO ILABILA: “Pakuti pali mwebo mba ninani, pakufwayo’kwibaka iŋanda, utaatango’kwikala ukulukupenda ifya makwebo ati kani ifi ndi nafyo fyakukumana ukwikonsha?” (Luku 14:28) Cicindeme ukumfwana na bamukakwenu ifi mukapyungisha indalama shenu (Amosi 3:3 ) Salululeni ifimulukupengela ne kubona kani ni shinga mukwete ishi mungakonsha ukushitamo. (Ifisimpi 31:16) Ambaaleni ifi mulukupengela ne ndalama mungapoosapo pa kushita. (Ifisimpi 31:16) Ukukwata indalama shakushitamo ifintu tacalulapo ati ninshi mulukucipengela makosa ico cintu. Esheni ukubula ukukongola. Pyungisheni indalama shenke’sho mukwete.—Ifisimpi 21:5; 22:7.Kani paciluka shimbi indalama pali shesho mupyungisha pa kushila kwa mwenshi, ambaaleni na bamukakwenu ifya kushipyungishaKani indalama shilukucepa, anshikeni ifi mungacefyako ifyakushitashita. Ku cakubwenako, mungalamako ifyakulya mwalimine ukucila ukushitisha fyonse eli kabili mwatatika ukushita ifyakwisa mukulya nakabili2 MULUKULABILA IFYA CINEIFI BAIBOLO ILABILA: ‘Tulafilaŋgulucila limo ifya bucine, pa menso abaSikulu penka tepo, sombi na pa menso abantu.’ (2 AbaKolinto 8:21) Mulukulabila bu cine kuli bamukakwenu pa ndalama ishi mukwete na shesho mwapyungisha.Mulukwambaala na bamukakwenu shonse impindi ili mulukufwaya ukupyungisha indalama ku fintu ifikulu. (Ifisimpi 3:10) Ukwambala pa fyakupyungisha indalama kukamofweniko ukupitilisha ukuba ababutende mu cupo cenu. Amaboni mukwata, mulukukuabona ati talipo yenu mwenka, sombi ati ya cisoolo.—1 Timote 5:8.Musuminishanye indalama mungapyungisha ukwakubula ukubuulako bamukakwenuMwipembelela ati sombi pakabe amakatasho pa mulandu wa ndalama eli mukambaalepoIFI MWELELWE UKUBONA INDALAMANangaba ati indalama shicindeme, tekweshapo ukushisuminisha ati shishilishe icupo cenu neli ukumulengesheni ukulukubamba mu mutima. (Matayo 6:25-34) Talipo ati mulyelelwe ukukwata indalama ishingi pakweba ati mube abasangalele. Baibolo ilalabila ati: ‘Mulukulikanya kuli fyonse ifyakukumbwa amaboni.’ (Luku 12:15) Fyonse lukoso ifi indalama shingashita taficindemepo ukucila pa cupo cenu. Popele, mulukuteeke’mitima kuli fyefyo ifi muli na fyo, kabili tekweshapo ukupufya bucibusa bwenu na baLesa. Kani mwacite’fyo, mukaba abasangalele mu cisoolo cenu kabili mukasangalasha baYehova.—AbaEbeya 13:5.Findo icisoolo cingacita pakweba ati tacibeelepo ne nkongole?Nilwisa nebo na bamukakwanji twalekelesheko ukwambala pa ndalama?
